**Išrašas**

**KLAIPĖDOS MIESTO SAVIVALDYBĖS TARYBA**

**FINANSŲ IR EKONOMIKOS KOMITETAS**

**POSĖDŽIO PROTOKOLAS**

2021-03-22 Nr. TAR-31

Posėdžio data 2021-03-17. Pradžia 14.00 val. (nuotoliniu būdu)

Posėdžio pirmininkas – Aidas Kaveckis.

Posėdžio sekretorė – Lietutė Demidova.

4. SVARSTYTA. Klaipėdos miesto savivaldybės tarybos 2008 m. lapkričio 27 d. sprendimo [Nr. T2-403](http://www.infolex.lt/klaipeda/Default.aspx?Id=3&DocId=129503) „Dėl socialinės paramos tarybos nuostatų patvirtinimo“ pakeitimas.

Pranešėja – A. Liesytė. Pažymi, kad šiuo sprendimo projektu ilginamas Socialinės paramos tarybos kadencijos laikas nuo 2 iki 4 metų, išplečiamas atstovavimas asmenų, kurie gali būti deleguoti į Socialinės paramos tarybą, įtraukiant seniūnaičius ir bendruomenines organizacijas, iki 5 narių didinamas visuomeninio sektoriaus ir vienu mažinamas savivaldybės institucijų ir įstaigų atstovų skaičius. Taip pat patikslintos nuostatos dėl Socialinės paramos tarybos nario įgaliojimų pasibaigimo, supaprastinama Socialinės paramos tarybos pirmininko tvirtinimo procedūra bei numatytas pirmininko metinės veiklos ataskaitos pateikimas ir viešinimas.

A. Vaitkus siūlo aiškinamajame rašte patikslinti sąvoką „savivaldybės institucijų atstovai“ taip: „savivaldybės administracijos, tarybos narių atstovai“.

NUTARTA: Pritarti pateiktam sprendimo projektui su siūlymu - patikslinti aiškinamajame rašte sąvoką „savivaldybės institucijų atstovai“ taip: „savivaldybės administracijos, tarybos narių atstovai“ (bendru sutarimu už-7)

Posėdžio pirmininkas Aidas Kaveckis

Posėdžio sekretorė Lietutė Demidova